John Hoang

John Hoang on vietnamilaissyntyinen yhdysvaltalainen pokeriammattilainen. Hoang muutti Yhdysvaltoihin Vietnamista vuonna 1980 ja aloitti pokerinpeluun vuonna 1996. Hän oli aiemmin IT-insinöörinä, kunnes aloitti pokeriammattilaisuuden vuonna 2002. Samana vuonna hän muutti New Jerseystä Kaliforniaan.

Lukuisia turnausvoittoja urallaan ottaneen Hoangin rahakkain voitto on 2 000 dollarin no limit hold'em -turnauksen ykköstila Jack Binion World Poker Open -tapahtumasta tammikuussa 2005. Hoang ansaitsi voitostaan 222 187 dollaria.

World Series of Pokerissa Hoang on parhaimmillaan ollut toinen David Williamsin voittamassa 1 500 dollarin 7 card stud -turnauksessa vuonna 2006.

Elokuussa 2007 Hoangin pokeriuran turnausansiot ylittivät 1,8 miljoonaa dollaria.

 Lähteet 

 Aiheesta muualla 



Luokka:Yhdysvaltalaiset pokerinpelaajat
Luokka:Syntymävuosi puuttuu
Luokka:Elävät henkilöt